Becut (famija turinèisa)

Ij Becut a son un-a dle famije amportante dla Comun-a 'd Turin dij prim temp medioevaj. Sò nòm a ven dal mesté dij bëcché e a-i son dle variant ëd grafìa possìbij an Bech, contut che a sia nen ciàir s'as trata dla midema famijaBordone, Renato (1997). Storia di Torino, volum I. Turin: Giulio Einaudi Editore. ISBN 88-06-14258-5.. Ant le publicassion stòriche an italian a son për sòlit butà coma Beccuti.

Prime marche
Le prime neuve dla famija dël 1138 a s-ciàiro ij Becut ch'a rintro antra le famije dont anteresse a son colegà a coj dl'Abassìa 'd San Pero dle FijeBordone, Renato e Fissore Gian Giacomo (1997). Storia di Torino, volum I. Turin: Giulio Einaudi Editore. ISBN 88-06-14258-5.. Dël 1193 un Gulielm Becut a l'é cónsol magior dla Comun-a e dël 1196 a fà arbitragi antra jë sgnor ëd Piossach e 'l Priorà ëd Rivalta, ansema ai Calcagn. Dël 1202 sempe con arbitragi ëd Gulielm Aimon ëd San Dalmass a pija na grangia a Stupinis da l'Abassìa dë Stafarda, grangia che peui dël 1209 a passa an comproprietà a Gulielm.

La costrussion dël patrimòni
J'anliure pì fòrte dla famija ën prinsipi a van anvers a la famija Borgèis, che a van viaman colegand-se a l'Ospidal ëd San Giaco. Conpresense a testimòni d'at nodarij ëd Becut e Borgèis as treuvo già dël 1184. Dël 1198 Gulielm Becut as treuva tutor dj'eredi dla famija dë Dòm, ansema ai Borgèis. Ël midem Gulielm dël 1189 a l'avìa faje da testimòni a n'at ëd Pero Porsel e as presenta coma na figura polìtica ëd prim pian dla Comun-a ëd Turin.

 Arferiment 

Categorìa:Famije dla Turin medioeval